
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στο Σύστημα Διαχείρισης και Ελέγχου ΕΤΠΑ - 


Β' ΚΠΣ. -( 

Καθιέρωση εργασίας πέραν του κανονικού ωραρίου 
του Πολιτικού Προσωπικού της Ε.Υ.Π. για το Α'εξά¬ 
μηνο 2002. 2 

Καθιέρωση υπερωριακής απασχόλησης για μόνιμο 
προσωπικό του Λ.Ε.Μ.Μ.Θ. για το α' εξάμηνο του 
2002. 3 

Καθορισμός αμοιβής των μελών της Επιτροπής (άρ¬ 
θρο 41 του Ν. 1249/82), περί αντικειμενικού προσ¬ 
διορισμού αξίας των ακινήτων της περιοχής Νομού 
Αττικής. 4 


Ανασυγκρότηση Κεντρικής Επιτροπής Εξετάσεων 
(Κ.Ε.Ε.). 

Καθορισμός ύψους κρατικής επιχορήγησης στην Κε¬ 
ντρική Επιτροπή Μαθητικών Κατασκηνώσεων και 
Φιλοξενίας (ΚΕΜΚΦ), για το έτος 2002. 

Τροποποίηση του πρώτου εδαφίου της παρ. 2 του άρ¬ 
θρου 4 του κανονισμού του κλάδου υγείας του ΟΑ- 


Μεταβίβαση αρμοδιοτήτωντου Διοικητικού Συμβουλί¬ 
ου του Α' Πε. Σ.Υ. Κεντρικής Μακεδονίας στους Δι¬ 
οικητές και τα Συμβούλια Διοίκησης των Νοσοκο¬ 
μείων. 3 

Συγκρότηση του Ειδικού Δικαστηρίου εκδικάσεων 
Αγωγών Κακοδικίας για το έτος 2002. 9 

Σύσταση - συγκρότηση Επιτροπής Παρακολούθησης 
του Προγράμματος «ΠΟΛΙΤΕΙΑ» στο Υπουργείο 
Μακεδονίας - Θράκης. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 636/24.1.2002 απόφαση 
του Προέδρου του ΤΕΙ Λάρισας. 11 


ΑΠΟΦΑΣΕΙ Σ 

Αριθ.284/0051 (1) 

Σύσταση ελεγκτικής ομάδας για τη διενέργεια ελέγχου 

στο Σύστημα Διαχείρισης και Ελέγχου ΕΤΠΑ - Β' ΚΠΣ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών «Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ529τ.Β) και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17 του Ν. 2860/2000 «(ΦΕΚ251 τ.Α'). 

3. Την αριθμ. 1100383/1330/Α0006/31.10.2001 απόφα¬ 
ση για τον καθορισμό αρμοδιοτήτωντου Υπουργού Οικο¬ 
νομικών στους Υφυπουργούς (ΦΕΚ 1485 τ. Β'). 

4. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών και θα ανέλθει στο ποσό των 1320,62 
ευρώ. 

6. Την αριθμ. 2/30195/0022/18.5.2001 απόφαση του 
Υπουργού Οικονομικών «Καθορισμός αποζημίωσης των 
μελώντων ελεγκτικών ομάδωντου άρθρου 17 (παρ. 6) του 
Ν. 2860/2000». 

7. Το πρόγραμμα ελέγχων 2002 της Επιτροπής Δημο¬ 
σιονομικού Ελέγχου. 

8. Τις διατάξεις του άρθρου 23 του Κανονισμού ΕΕ 
4253/88 περί Συντονισμού των Παρεμβάσεων των Διαρ¬ 
θρωτικών Τ αμείων. 

9. Τις διατάξεις των άρθρων 2,3,8 και 9 του Κανονισμού 
ΕΕ 2064/97 περί «Δημοσιονομικού Ελέγχου των Δράσεων 
που Συγχρηματοδοτούνται από τα Διαρθρωτικά Ταμεία ο 
οποίος διενεργείται από τα Κράτη Μέλη», αποφασίζουμε: 

Συνιστούμε Ελεγκτική Ομάδα για τη διενέργεια ουσία- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


στικού ελέγχου στο Σύστημα Διαχείρισης και Ελέγχου 
ΕΤΠΑ-Β’ΚΠΣ: 

1. στον εθνικό φορέα διαχείρισης και συντονισμού Β' 
ΚΠΣ,ΥΠΕΘΟ, 

2. στην αρχή διαχείρισης Ε.Π. «ΠΕΡΙΒΑΛΛΟΝ», 

3. στην αρχή διαχείρισης ΠΕΠ ΑΤΤΙΚΗΣ. 

Μέλη της Ελεγκτικής ομάδας ορίζονται οι εξής: 

Σωτηριάδου Βικτωρία, Μηχανικός της 51ης Διεύθυνσης 

Προγραμματισμού και Ελέγχων του Γ.Λ.Κ. 

Πατιαμιχαλοπούλου Αρετή, Υπάλληλος της 52ας Διεύ¬ 
θυνσης Μελετών και Αξιολόγησης του Γ.Λ.Κ. 

Συντονιστής της ομάδας ελέγχου ορίζεται η Β. Σωτη¬ 
ριάδου. 

Ο έλεγχος θα διενεργηθεί κατά το χρονικό διάστημα 
από 19.3.2002 έως 22.3.2002, στις έδρες των φορέων δια¬ 
χείρισης. 

Έργο της Ελεγκτικής Ομάδας ειδικότερα είναι: 

Η δειγματοληπτική επαλήθευση αποτελεσματικότητας 
και πρακτικής εφαρμογής συστημάτων διαχείρισης και 
ελέγχου, ως προς: 

1. την εξασφάλιση της ορθής υλοποίησης των μορφών 
παρέμβασης σύμφωνα με τους στόχους της χρηστής δη¬ 
μοσιονομικής διαχείρισης, 

2. την ικανοποιητική πιστοποίηση της εγκυρότητας των 
αιτήσεων για προκαταβολές και τελικές πληρωμές με βά¬ 
ση τις πραγματοποιηθείσες δαπάνες, 

3. την οργάνωση των αρμοδιοτήτων και τους ελέγχους 
που εφαρμόζονται στα διάφορα επίπεδα για να διασφαλί¬ 
ζεται η εγκυρότητα των πιστοποιήσεων, 

4. τη λήψη διορθωτικών μέτρων για την αντιμετώπιση 
των ελλείψεων, των κινδύνων, ή των παρατυπιών που δια¬ 
πιστώνονται κατά την εκτέλεση του έργου, ιδίως όσον 
αφορά στην οικονομική διαχείριση. 

Η επαλήθευση επαρκούς διαδρομής ελέγχου, στο επί¬ 
πεδο α) κεντρικού/ συντονιστή φορέα διαχείρισης, β) φο¬ 
ρέα υλοποίησης εθνικού προγράμματος και γ) φορέα 
υλοποίησης περιφερειακού προγράμματος. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προ¬ 
οιμίου απόφαση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Μαρτίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ.:2/11525/0022 (2) 

Καθιέρωση εργασίας πέραν του κανονικού ωραρίου του 
Πολιτικού Προσωπικού της Ε.Υ.Π. για το Α' εξάμηνο 
2002 . 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

Α. Τις διατάξεις των παραγράφων 2 και 3 του άρθρου 18 


του Ν. 2470/97, όπως τροποποιήθηκε με το άρθρο 15του 
Ν. 2592/98. 

Β. Τις διατάξεις της παρ. 3 του άρθρου 22 του Ν. 
2362/95 «Περί Δημοσίου Λογιστικού Ελέγχου των δαπα¬ 
νών του Κράτους κ.λπ.» (ΦΕΚ Α'/247). 

Γ. Τη διάταξη του άρθρου 1 παρ. 2α του Ν. 2469/1997 
(ΦΕΚ Α' 38) «Περιορισμός και βελτίωση της αποτελεσμα¬ 
τικότητας των κρατικών δαπανών και άλλες διατάξεις». 

Δ. Τηναριθμ. 1107147/1239/0006Ύ4.10.96 (ΦΕΚ922τΒ') 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

Ε. Την αριθ. 2/74260/0004/15.10.99 ΚΥΑ «Μεταβίβαση 
εξουσίας υπογραφής στους οικείους Γεν. Γραμματείς» 
σύμφωνα με το άρθρο 7 παρ. 1 του Ν. 1943/91. 

Στ. Το Π.Δ. 395/01 «Υπαγωγή Εθνικής Υπηρεσίας Πλη¬ 
ροφοριών (Ε.Υ.Π.) στο Υπουργείο Δημόσιας Τάξης». 

Ζ. Την αριθ. 2/1262/2.1.02 Απόφαση Υπουργού Οικονο¬ 
μικών (Ε.Φ.11 - 610). 

Η. Το Π.Δ.360/92 αρθ. 49 παρ.1 «Οργανισμός της Εθνι¬ 
κής Υπηρεσίας Πληροφοριών» 

θ. Το γεγονός ότι από την παρούσα απόφαση προκα- 
λείται δαπάνη για το Α' εξάμηνο 2002 ποσού εξήντα εννέα 
χιλιάδων (69.000) ευρώ που θα καλυφθεί από την πίστω¬ 
ση που έχει εγκριθεί στον ΚΑ 0511 «Αποζημίωση υπερω- 
ριακής εργασίας» του προϋπολογισμού εξόδων έτους 
2002της Ε.Υ.Π.Ε.Φ. 11-610. 

I. Τις διεθνείς ανακατατάξεις και εξελίξεις στις γειτονι¬ 
κές μας χώρες που επηρεάζουν άμεσα την εθνική ασφά¬ 
λεια της χώρας και απαιτούν από το προσωπικό της ΕΥΠ 
και ιδιαίτερα αυτού των Περιφερειακών Μονάδων να ερ¬ 
γάζεται υπό εξαιρετικές και έκτακτες συνθήκες κατά τις 
ημέρες των αργιών, τις εξαιρέσιμες ημέρες, τις νυκτερι¬ 
νές ώρες καθώς και πέραν του ωραρίου της ημερήσιας 
απασχόλησης για να μπορεί με αυτόν τον τρόπο να αντα¬ 
πεξέρχεται έγκαιρα και αποτελεσματικά στο έργο της 
διαφύλαξης της Εθνικής Ασφάλειας της χώρας, αποφα¬ 
σίζουμε: 

1. Εγκρίνουμε την υπερωριακή εργασίατων υπαλλήλων 
της Εθνικής Υπηρεσίας Πληροφοριών για την αντιμετώπι¬ 
ση των εποχικών, εκτάκτων και επειγουσών υπηρεσιακών 
αναγκών για το Α’ εξάμηνο 2002. 

2. Ο έλεγχος της πραγματικής παροχής υπερωριακής 
απασχόλησης θα γίνεται από τους Προϊσταμένους Διευ¬ 
θύνσεων και Μονάδων, σύμφωνα μετά καθοριζόμενα από 
το νόμο. 

3. Καθορίζουμε ως ανώτατο αριθμό υπαλλήλων του 
επτακόσιους τριάντα (730), οι οποίοι θα απασχοληθούν 
υπερωριακά μέχρι είκοσι χιλιάδες (20.000) ώρες κατά το 
Α' εξάμηνο 2002 από 15.00 μ.μ. έως 7.30 π.μ. της επομέ¬ 
νης ημέρας ως επίσης όλο το 24ωρο Σαββάτου, Κυριακής 
και Αργιών. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Μαρτίου 2002 

Οι Γ ενικοί Γ ραμματείς 
Δημοσιονομικής 

Πολιτικής Υπουργείου 

Υπουργείου Οικονομικών Δημόσιας Τάξης 

I. ΚΟΥΣΟΥΛΑΚΟΣ ΔΗΜΗΤΡΗΣ Κ. ΕΥΣΤΑΘΙΑΔΗΣ 

Αριθ.:2/10571/0022 (3) 

Καθιέρωση υπερωριακής απασχόλησης για μόνιμο προ¬ 
σωπικό του Λ.Ε.Μ.Μ.Θ. για το α' εξάμηνο του 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν.Δ. 406/70 «Περί ιδρύσεως του Λαογραφικού 
Εθνολογικού Μουσείου Μακεδονίας Θράκης». 

β) Του Π.Δ. 1117/77 «Περί κυρώσεως κανονισμού εργα¬ 
σίας και λειτουργίας του Λ.Ε.Μ.Μ.Θ.». 

γ) Του Π.Δ. 748/66 για την κωδικοποίηση, κατάργηση, 
τροποποίηση και συμπλήρωση διατάξεωντης κείμενης νο¬ 
μοθεσίας, περί της εβδομαδιαίας και Κυριακής αναπαύσε- 
ως και ημερών αργίας», δ) Του Ν. 2362/95 «Περί Δημοσίου 
Λογιστικού κ.λ.π.» ε) Του άρθρου 15 του Ν. 2592/98 (ΦΕΚ 
57/Α/98), «Αναπροσαρμογή συντάξεων πολιτικών συνταξι- 
ούχωντου Δημοσίου κ.λ.π., με το οποίο αντικαταστάθηκαν 
οι διατάξεις του άρθρου 18, του Ν. 2470/97, καθώς και της 
παρ. 4, του Ν. 2819/2000 (ΦΕΚ 84/Α/15.3.2000) «Ιδρυση 
Εταιρείας Ολυμπιακό Χωριό 2004 Α.Ε» προστασία Ολυ¬ 
μπιακών Συμβόλων και Σημάτων και άλλες διατάξεις» δια 
του οποίου ορίζεται ότι, για την εξυπηρέτηση του κοινού, 
τα Μουσεία, οι Αρχ/κοί Χώροι, οι Συλλογές οι πινακοθήκες 
που ανήκουν ή εποπτεύονται από το Υπουργείο Πολιτι¬ 
σμού λειτουργούν και φυλάσσονται σε ετήσια βάση και με 
το απαραίτητο προσωπικό ανά Κλάδο ή ειδικότητα, κατά 
τις Κυριακές και εξαιρέσιμες ημέρες. 

2. Την αριθμ. 2/80345/0004/8.11.99 κοινή απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7, παρ. 1, του Ν.1943/91». 

3. Την αριθμ. 1100383/1330/Α0006/2001 (ΦΕΚ 1485/Β/ 
31.10.2001) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών» 

4. Το αριθμ. 921/21.12.2001 έγγραφο και το αριθμ. 
601/1.11.2001 απόσπασμα συνεδρίασης του Δ.Σ. του 
Λ.Ε.Μ.Μ.Θ., σχετικά με υπερωριακή εργασία και εργασία 
κατά τις εξαιρέσιμες ημέρες του προσωπικού που υπηρε¬ 
τεί σε αυτό. 

5. Το γεγονός ότι έχει προβλεφθεί πίστωση στον προϋ¬ 
πολογισμό του Λ.Ε.Μ.Μ.Θ., για το οικονομικό έτος 2002, 
συνολικού ύψους 16.435,00 € για υπερωριακή απασχό¬ 
ληση στον κα.: 0261, αποφασίζουμε: 

Α. Εγκρίνουμε την εργασία με αμοιβή πέραν από τις 
ώρες υποχρεωτικής απασχόλησης (και μέχρι την 22η 
ώρα), για το α' εξάμηνο του 2002 δεκαοκτώ (18) μονίμων 
υπαλλήλωντου Λ.Ε.Μ.Μ.Θ., προκειμένου να γίνουν εντα¬ 
τικές εργασίες διαμόρφωσης των μονίμων εκθέσεων του 
Μουσείου. 

Β. Οι προκαλούμενες δαπάνες για τις ως άνω αποζη¬ 
μιώσεις του α' εξαμήνου του έτους 2002, θα καλυφθούν 
από τον προϋπολογισμό του Λ.Ε.Μ.Μ.Θ.για υπερωριακή 
εργασία χιλίων εξακοσίων ωρών (1600) συνολικά. 

Γ. Η με την παρούσα απόφαση εγκρινόμενη απασχόλη¬ 
ση, παρέχεται πέραν του υποχρεωτικού κατά μήνα ωρα¬ 
ρίου εργασίας, σύμφωνα με τις διατάξεις της κοινής από¬ 
φασης των Υπουργών Οικονομικών και Πολιτισμού 
24581/31.5.89, που κυρώθηκε με το άρθρο 11, του 
Ν.1881/90 (ΦΕΚ42/Α/90). 

Δ. Η αποζημίωση των υπαλλήλων θα καταβάλλεται σύμ¬ 
φωνα με τις ισχύουσες γενικές και ειδικές διατάξεις Νό¬ 


μων, Π.Δ/των, Υπουργικών Αποφάσεων και Συλλογικών 
Συμβάσεων Εργασίας. 

Αρμόδιος για τη διαπίστωση πραγματικής παροχής της 
κατά τα ανωτέρω εργσίας, καθίσταται ο Προϊστάμενος 
των υπαλλήλων. 

Ε. Η παρούσα απόφαση ισχύει ένα μήνα πριν από την 
δημοσίευση της στην Εφημερίδα της Κυβερνήσεως μέχρι 
και 30.6.2002. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Μαρτίου 2002 

Οι Γ ενικοί Γ ραμματείς 
Δημοσιονομικής 
Πολιτικής 

Υπουργείου Οικονομικών Πολιτισμού 

I. ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ.:2/4844/0022 (4) 

Καθορισμός αμοιβής των μελών της Επιτροπής (άρθρο 
41 του Ν. 1249/82), περί αντικειμενικού προσδιορι¬ 
σμού αξίας των ακινήτωντης περιοχής Νομού Αττικής. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 41 του Ν. 1249/82. 

2. Τις διατάξεις του άρ. 29Ατου Ν. 1558/85, όπως τρο¬ 
ποποιήθηκε με το άρθρο του Ν. 2081/92 και αντικαταστά- 
θηκε με το αρ. 1 του Ν. 2469/97 (ΦΕΚ 38/Α). 

3. Τις διατάξεις του άρθρου 40 του Ν. 849/78 (ΦΕΚ 232 
Α'), όπως συμπληρώθηκε με το άρθρο 8 του Ν. 2129/93 
(ΦΕΚ 557 Α'). 

4. Τις διατάξεις του άρθρου 19 του Ν. 2470/97 (ΦΕΚ 
1780/97Α') 

5. Τις διατάξεις του άρθρου 34 του Ν. 1914/90 (ΦΕΚ 
220Α). 

6. Τις διατάξεις των άρθρων 89 και 128 του Π.Δ. 284/88 
Οργανισμός του Υπουργείου Οικονομικών, όπως τροπο¬ 
ποιήθηκε και ισχύει. 

7. Την αριθμ. 1006954/108/0006Α/3.2.2000 Α.Υ.Ο, με 
την οποία συγκροτήθηκε η εν λόγω Επιτροπή του άρθρου 
41 του Ν. 1249/82 περί αντικειμενικού προσδιορισμού της 
αξίας των ακινήτων της περιοχής του Ν. Αττικής, όπως 
τροποποιήθηκε με την αριθ. 1045523/532/Α0006/8.5.01 
όμοια. 

8. Την αριθμ. 1066280/881/Α0006/31.7.2000 Α.Υ.Ο., με 
την οποία ορίζονται τα μέλη της ανωτέρω Επιτροπής, του 
άρθρου 41 του Ν. 1249/82 όπως τροποποιήθηκε με την 
αριθμ. 1056187/556/Α0006/13.6.2001 όμοια. 

9. Την αριθ. 1105481/2316/0001 Α /28.12.2001 πρόταση 
της Διεύθυνσης Διοικητικού (Δ1) του Υπουργείου Οικο¬ 
νομικών για καθορισμό αμοιβής της Επιτροπής. 

10. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 7.484 € η οποία θα βα¬ 
ρύνει τις πιστώσεις του προϋπολογισμού εξόδων του 
Υπουργείου Οικονομικών με Ε,Φ. 23-110 και Κ.Α.Ε. 0515 
οικον. έτους 2001. 

11. Την αριθμ. 2/38554/0004/23.5.2000 απόφαση μετα¬ 
βίβασης αρμοδιοτήτων και της εξουσίας να υπογράφουν 
«Με εντολή Υφυπουργού» στο Γενικό Γραμματέα Δημο¬ 
σιονομικής Πολιτικής», αποφασίζουμε: 

Καθορίζουμε την αμοιβή του Προέδρου, των μελών, του 

γραμματέα ή των αναπληρωτών αυτών της επιτροπής, 
(άρθρο 41 του Νόμου 1249/82) αντικειμενικού προσδιορι¬ 
σμού της αξίας των ακινήτων της περιοχής του νομού Ατ¬ 
τικής, στο ποσό των 25 2 για κάθε συνεδρίαση, με ανώτα¬ 
το όριο συνεδριάσεων τις πενήντα (50) για το έτος 2001. 

Η απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 5 Μαρτίου 2002 

Ο Γενικός Γραμματέας 
Δημοσιονομικής Πολιτικής 
Υπουργείου Οικονομικών 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ.: ΔΙΕΚ/ΤΜ. Β/Φ. 7/5247 (5) 

Ανασυγκρότηση Κεντρικής Επιτροπής Εξετάσεων 
(Κ.Ε.Ε.). 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Του άρθρου 16 του Ν. 1388/83 «Ίδρυση Εθνικού Κέ¬ 
ντρου Δημόσιας Διοίκησης», (ΦΕΚ 113 Α729.8.83). 

2. Του άρθρου 23 του Ν. 1586/86 «Βαθμολογική διάρ¬ 
θρωση και άλλες διατάξεις», (ΦΕΚ 37 Α'/1.4.86). 

3. Του άρθρου 17του Ν. 2026/92 «Ρύθμιση θεμάτων ορ¬ 
γάνωσης και άλλες διατάξεις», (ΦΕΚ 43 Α723.3.92). 

4. Τις διατάξεις του άρθρου 89 του Συντάγματος. 

5. Την υπ’ αριθμ. ΔΙΕΚ/ΤΜ.Β/Φ.7/12289/99 απόφαση 
του Υπουργού Εσωτερικών, Δημόσιας Διοίκησης και Απο¬ 
κέντρωσης «Ανασυγκρότηση Κεντρικής Επιτροπής Εξε¬ 
τάσεων (Κ.Ε.Ε.) του άρθρου 16 του Ν. 1388/83», (ΦΕΚ 
1290 Β723.6.99). 

6. Την αριθμ. 2567/26.2.2002 απόφαση του Δ.Σ. του 
Ε.Κ.Δ.Δ. «Πρόταση για αντικατάσταση μελώντης Κεντρι¬ 
κής Επιτροπής Εξετάσεων (Κ.Ε.Ε.)» για την αντικατάστα¬ 
ση του Προέδρου και δύο μελώντης Κ.Ε.Ε.. 

7. Την υπ’ αριθμ. ΔΙΔΚ/Φ. 1/22875/2001 απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
(ΦΕΚ 1480 Β731.10.2001). 

8. Το γενονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε, εν μέρει, τηνπαρ. 1 της αριθμ. ΔΙΕΚ/ΤΜ.Β/ 
Φ.7/12289/99 απόφασηςτου Υπουργού Εσωτερικών, Δημό¬ 
σιας Διοίκησης και Αποκέντρωσης «Ανασυγκρότηση Κε¬ 
ντρικής Επιτροπής Εξετάσεων (Κ.Ε.Ε.) του άρθρου 16 του 
Ν. 1388/83», (ΦΕΚ 1290 Β723.6.99) και αντί του: «1. Ένα αντι¬ 
πρόεδρο του Σ.τ.Ε. ως Πρόεδρο, ένα Σύμβουλο του Ελε¬ 
γκτικού Συνεδρίου, ένα Πρόεδρο Εφετών των Διοικητικών 
Δικαστηρίων «αντικαθιστούμε ως ακολούθως: 

«1. Έναν αντιπρόεδρο του Νομικού Συμβουλίου του 
Κράτους ως Πρόεδρο, δύο συμβούλους του Νομικού 
Συμβουλίου του Κράτους.». 

Κατά τα λοιπά ισχύει η ως άνω απόφαση μας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 13 Μαρτίου 2002 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 


Αριθ.: 14932/1Β (6) 

Καθορισμός ύψους κρατικής επιχορήγησης στην Κεντρι¬ 
κή Επιτροπή Μαθητικών Κατασκηνώσεων και Φιλοξε¬ 
νίας (ΚΕΜΚΦ), για το έτος 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.ΤονΑ.Ν. 1787/39 (ΦΕΚ231/Α/39) 

2. Το άρθρο 3 του Ν.Δ. 314/47 (ΦΕΚ78/Α/47) 

3. Τον Α.Ν. 585/68 (ΦΕΚ 225/Α/68) 

4. Την αριθμ. 1100383/1330/Α006/31.10.2001 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων στους Υφυπουργούς Οι¬ 
κονομικών» 

5. Το γεγονός ότι με την απόφαση αυτή προκαλείται δα¬ 
πάνη σε βάρος του κρατικού προϋπολογισμού ύψους 
880.000 ευρώ και η οποία θα αντιμετωπισθεί από την πί¬ 
στωση του Ειδικού Φορέα 19-210 και ΚΑΕ 2344, του προ¬ 
ϋπολογισμού εξόδων του ΥΠΕΠΘ οικονομικού έτους 
2002, αποφασίζουμε: 

Καθορίζουμε για το οικονομικό έτος 2002 το ύψος της 
κρατικής επιχορήγησης προς την Κεντρική Επιτροπή Μα¬ 
θητικών Κατασκηνώσεων και Φιλοξενίας (ΚΕΜΚΦ), στο 
ποσό των οκτακόσιων ογδόντα χιλ. 880.000 ευρώ κατ’ 
ανώτατο όριο. 

Η ανωτέρω δαπάνη θα βαρύνει τον Ειδικό Φορέα 19-210 
και ΚΑΕ 2344 του προϋπολογισμού εξόδων του ΥΠΕΠΘ 
Οικονομικού έτους 2002 και θα διατεθεί για την οργάνω¬ 
ση καιλειτουργίατων μαθητικών κατασκηνώσεων κατά το 
έτος 2002. 

Η τμηματική καταβολή στην ΚΕΜΚΦ, θα γίνει στο πλαί¬ 
σιο του εκάστοτε εγκεκριμένου ποσοστού διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 12 Φεβρουάριου 2002 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Γ. ΦΛΩΡΙΔΗΣ Π. ΕΥΘΥΜΙΟΥ 

-♦- 

Αριθ. Φ.35/349 (7) 

Τροποποίηση του πρώτου εδαφίου της παρ. 2 του άρ¬ 
θρου 4 του κανονισμού του κλάδου υγείας του ΟΑΕΕ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 5 του άρθρου 10 του Ν. 
2676/1999 (Α, 1). 

2. Την αριθ. 80088/31.10.2001 (Β, 1485) κοινή απόφαση 
του Πρωθυπουργού και Υπουργού Εργασίας & Κοινωνι¬ 
κών Ασφαλίσεων «Ανάθεση αρμοδιοτήτων στους Υφυ¬ 
πουργούς Εργασίας & Κοινωνικών Ασφαλίσεων». 

3. Την αριθ. 259/5.11.2001 απόφαση του Δ.Σ. του Ο.Α. Ε. Ε. 

4. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 2η/26.2.2002 συνεδρίαση του 

5. Το γεγονός ότι από τις διατάξεις της απόφασης αυ¬ 
τής δεν προκαλείται επιβάρυνση στον κλάδο υγείας του 
ΟΑΕΕ, αποφασίζουμε: 

Το πρώτο εδάφιο της παρ. 2 του άρθρου 4 του κανονισμού 
του κλάδου υγείας του Οργανισμού Ασφάλισης Ελεύθερων 
Επαγγελματικών, τροποποιείται ως ακολούθως: 

2. Η μηνιαία ατομική εισφορά του Κλάδου Υγείας για 
όσους έχουν υπαχθεί στην Ασφάλιση ΤΕΒΕ και ΤΑΕ πριν 
την 31η Δεκεμβρίου 1992, ορίζεται σε 53 ΕΥΡΩ από 
1 . 1 . 2002 .» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2002 

Ο ΥΦΥΠΟΥΡΓΟΣ 

ΡΟΒ. ΣΠΥΡΟΠΟΥΛΟΣ 
-♦- 

Αριθ. 1132 (8) 

Μεταβίβαση αρμοδιοτήτων του Διοικητικού Συμβουλίου 
του Α' Πε. Σ.Υ. Κεντρικής Μακεδονίας στους Διοικητές 
και τα Συμβούλια Διοίκησης των Νοσοκομείων. 

Ο ΠΡΟΕΔΡΟΣ 

ΚΑΙ ΓΕΝΙΚΟΣ ΔΙΕΥΘΥΝΤΗΣ ΤΟΥ Α' ΠΕ.Σ.Υ. 
Έχοντος υπόψη 

α. Τις διατάξεις του άρθρου 1 παρ. 7 του Ν. 2889/2001. 
β. Την υπ’ αριθμ. 399/5.9.2001 απόφαση Υπουργείου 
Υγείας και Πρόνοιας, 
γ. Τις διατάξεις του Ν. 2683/99. 
δ. Τις διατάξεις του άρθρου 9 παρ. 8 του Ν. 2690/1999. 
ε. Τις διατάξεις του Ν. 2470/1997. 
στ. Τις διατάξεις του Π.Δ. 394/1996 
ζ. Τις διατάξεις του Ν. 2362/1995 
η. Τις διατάξεις του Π,Δ. 715/1979 
θ. Τις διατάξεις του Ν. 2286/1995 
ι. Την υπ’ αριθμ. 3/13.2.02 Απόφαση του Δ.Σ του Α 
Πε.Σ.Υ. Κεντρικής Μακεδονίας, 
κ. Τις διατάξεις του Ν. 2955/2001. 
λ. Τις διατάξειςτου Π.Δ. 318/1992, αποφασίζει: 
Μεταβιβάζουμε τις παρακάτω αρμοδιότητες Διοικητι¬ 
κού Συμβουλίου του Α' Πε.Σ.Υ. Κεντρικής Μακεδονίας 
στους Διοικητές και τα Συμβούλια των Νοσοκομείων και 
σύμφωνα μετά ανωτέρω (α) σχετικό, που αφορούν τόσο 
τις υπηρεσιακές μεταβολές του προσωπικού των αποκε¬ 
ντρωμένων μονάδων αυτού ήτοι Νοσοκομεία, Κέντρα 
Υγείας και Περιφερειακά Ιατρεία. Για τις δύο τελευταίες 
μονάδες (Κέντρα Υγείας και Περιφερειακά Ιατρεία) μόνο 
για την μεταβατική περίοδο και μέχρι της πλήρους έναρ¬ 
ξης λειτουργίας αυτών ως αποκεντρωμένων μονάδων 
του Πε.Σ.Υ. όσο και την λειτουργία αυτών. 

Α. ΜΕΡΟΣ 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ ΥΠΗΡΕΣΙΑΚΗΣ ΚΑ¬ 
ΤΑΣΤΑΣΗΣ ΤΟΥ ΠΡΟΣΩΠΙΚΟΥ 
Α1. Στον Διοικητή μεταβιβάζονται αρμοδιότητες για τα 
εξής θέματα. 

Άρθρο 20 Ανάκληση Διορισμού 
Άρθρο 21 Αναδιορισμός 
Άρθρο 22 Βαθμός διοριζόμενου 
Άρθρο 35 Κατοχή δεύτερης θέσης 
Άρθρο 39 Δικαίωμα μονιμότητας Εξαιρέσεις 
Άρθρο 40 Δοκιμαστική υπηρεσία - Μονιμοποίηση 
Άρθρο 54 Δικαίωμα αναρρωτικής αδείας 
Άρθρο 66 Μετακίνηση -των υπαλλήλων εντός των υπη¬ 
ρεσιών του Νοσοκομείου και των Κ.Υ. τους, και μέχρι την 
μετατροπή τους σε αποκεντρωμένες μονάδεςτου Πε.Σ.Υ, 


Άρθρο 75 Κατάταξη θέσεων σε κατηγορίες 
Άρθρο 76 θέσεις κατά κατηγορία- Τυπικά προσόντα 
Άρθρο 77 θέσεις και τυπικά προσόντα κατά κλάδο κα¬ 
θήκοντα 

Άρθρο 78 Διϋπουργικοί κλάδοι 

Άρθρο 79 Βαθμολογική διάρθρωση θέσεων 

Άρθρο 80 Αξιολόγηση 

Άρθρο 83 Κριτήρια για τον σχηματισμό κρίσης 

Άρθρο 84 Προϊστάμενοι οργανικών μονάδων 

Άρθρο 86 Καταστάσεις υπαλλήλων 

Άρθρο 88 Χρόνος μη υπολογιζόμενος για προαγωγή 

Άρθρο 96 Προβάδισμα 

Άρθρο 97 Αναπλήρωση Προϊσταμένων 

Άρθρο 99 θέση σε διαθεσιμότητα 

Άρθρο 100 Διαθεσιμότητα λόγω ασθένειας 

Άρθρο 101 Διαθεσιμότητα λόγω κατάργησης θέσης 

Άρθρο 102 Αποδοχές διαθεσιμότητες 

Άρθρο 149 Παραίτηση 

Άρθρο 150 Αυτοδίκαιη έκπτωση λόγω ποινικής καταδίκης 
Άρθρο 151 Επαναφορά στην υπηρεσία σε περίπτωση 
έκπτωσης 

Άρθρο 152 Έκπτωση λόγω απώλειας ιθαγένειας 
Άρθρο 157 Πράξη λύσης της υπαλληλικής σχέσης Π.Δ. 
392/1992 Αξιολόγηση προσωπικού Στον Διοικητή μεταβι¬ 
βάζονται όλες οι αρμοδιότητες που αφορούν την πρό¬ 
σληψη εποχιακού προσωπικού όλων των κλάδων και κα¬ 
τηγοριών με σχέση εργασίας ιδιωτικού δικαίου ορισμέ¬ 
νου χρόνου και απορρέουν από το Π.Δ. 410/1998 και του 
Ν. 2190/94 όπως συμπληρώθηκε και τροποποιήθηκε με¬ 
ταγενέστερα. 

Α2 Στο Συμβούλιο Διοίκησης μεταβιβάζονται οι αρμο¬ 
διότητες για τα εξής θέματα 
Άρθρο 153 Αόγοι απόλυσης 

Άρθρο 154 Απόλυση για σωματική ή πνευματική ανικα¬ 
νότητα 

Άρθρο 155 Απόλυση λόγω κατάργησης θέσης 
Άρθρο 156 Απόλυση λόγω ορίου ηλικίας και 35ετίας 
Άρθρο 165 Είδη υγειονομικών επιτροπών 
Α3 Οι μεταβιβαζόμενες ανωτέρω αρμοδιότητες απορ¬ 
ρέουν από τις διατάξεις του Ν. 2683/99 Υπαλληλικός κώ¬ 
δικας. 

ΜΕΡΟΣ Β ΜΕΤΑΒΙΒΑΣΗ 
ΟΙΚΟΝΟΜΙΚΩΝ ΑΡΜΟΔΙΟΤΗΤΩΝ 
Β1. Στο Συμβούλιο Διοίκησης μεταβιβάζονται οι αρμο¬ 
διότητες για τα εξής θέματα. 

Α. Έγκριση προμηθειών με πρόχειρο διαγωνισμό ύψος 
ποσού μέχριτου ορίου δαπανών και καθορίζεται κάθε φο¬ 
ρά με απόφαση του Υπουργείου Ανάπτυξης κατά κωδικό 
αριθμό είδους κατ εφαρμογή των διατάξεων του άρθρου 
2 παρ. 12 του Ν. 2286/1995. 

Β. Οι αρμοδιότητες που αφορούν την εν γένει μισθολο- 
γική κατάσταση των υπαλλήλων κάθε κατηγορίας και κλά¬ 
δου ως και των ιατρών του ΕΣΥ και των ειδικευομένων ια¬ 
τρών (δημοσίου και ιδιωτικού δικαίου) που απορρέουν 
από τις διατάξεις του Ν. 2470/1997 και 2606/1998. 

Γ . Η ανωτέρω μεταβιβαζόμενη αρμοδιότητα απορρέει 
από τις διατάξεις του Ν. 2955/01. 

Β2. Στον Διοικητή του Νοσοκομείου μεταβιβάζονται οι 
παρακάτω αρμοδιότητες. 

Α. Χορήγηση προσαύξησης βασικών μισθών στους ια¬ 
τρούς ΕΣΥ σύμφωνα με τις διατάξειςτου άρθρου 6 του Ν. 
2606/98. 

Β. Χορήγηση προσαύξησης προβληματικής και άγονης 
περιοχής και άγονης ειδικότητας σύμφωνα με τις διατά- 

ξεις των άρθρων 30 του Ν. 1397/83 και 5 του Ν. 2606/98 
ως και του Π.Δ. 131/87. 

Γ. Υπογραφή των πάσης φύσεως συμβάσεων, επισκευ¬ 
ών, έργων, προμηθειών καθώς και προσλήψεων που 
έχουν εγκριθεί από το αρμόδιο όργανο ήτοι το Πε.Σ.Υ. ή 
το Συμβούλιο Διοίκησης. Η μεταβιβαζόμενη αρμοδιότητα 
για την υπογραφή συμβάσεων, επισκευών, έργων, προ¬ 
μηθειών απορρέει από τις διατάξεις του Ν. 2955/01 Δ. 
Υπογραφή των ενταλμάτων πληρωμής των κάθε είδους 
αποδοχών όλου του προσωπικού του Νοσοκομείου, των 
εξόδων κίνησηςτων μετακινουμένων για υπηρεσία και με¬ 
λών του Συμβουλίου Διοίκησης, των ιατρικών αμοιβών 
των υπερωριών και των εφημεριών. 

Ε. Υπογραφή των ενταλμάτων πληρωμής των υπέρ του 
Δημοσίου και τρίτων διενεργουμένων κρατήσεως καθώς 
και των λειτουργικών δαπανών των Οργανισμών Κοινής 
Ωφελείας (ΔΕΗ, ΟΤΕ, ύδρευση κλπ) 

ΣΤ. Υπογραφή των ενταλμάτων πληρωμής για την ανά¬ 
κλησης κάθε αχρεωστήτως καταβαλλομένων ποσών (π.χ. 
νοσηλειών). 

Ζ. Υπογραφή ενταλμάτων πληρωμής κάθε άλλης περί¬ 
πτωσης που αφορά την Διαχείριση του Νοσοκομείου 

Η. Υπογραφή των επιταγών που εκδίδονται για τις πά¬ 
σης φύσεως πληρωμές 

Θ. Υπογραφή όλωντωνπαραστατικών στοιχείων (γραμ¬ 
μάτια είσπραξης, παροχής υπηρεσιών κλπ) που αφορούν 
τη διαχείριση του Νοσοκομείου. 

Η ανωτέρω μεταβιβαζόμενη αρμοδιότητα απορρέει 
από τις διατάξεις του Ν. 2955/01. 

Η Έγκριση προμηθειών με διαδικασίες διαπραγμάτευ¬ 
σης (εξαιρετική ή απευθείας ανάθεση ύψους ποσού μέχρι 
του ορίου δαπανών που καθορίζεται κάθε φορά με από¬ 
φαση του Υπουργού Ανάπτυξης κατά κωδικό αριθμό εί¬ 
δους κατ εφαρμογήν των διατάξεων του άρθρου 2 παρ. 
12 του Ν. 2286/1995. 

Θ. Προέγκριση προμηθειών με συνοπτικές διαδικασίες 
- πρόχειρο διαγωνισμό ύψους ποσού μέχρι του ορίου δα¬ 
πανών που καθορίζονται κάθε φορά με απόφαση του 
Υπουργού Ανάπτυξης κατ εφαρμογή των διατάξεων του 
άρθρου 2 παρ. 12 του Ν. 2286/1995. 

Από την έκδοση της παρούσης απόφασης δεν προκα- 
λείται δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Θεσσαλονίκη, 6 Μαρτίου 2002 

Ο Πρόεδρος 
ΝΙΚΟΣ ΠΑΠΑΚΥΡΙΑΖΗΣ 

-Φ- 

Αριθ. 42639 (9) 

Συγκρότηση του Ειδικού Δικαστηρίου εκδικάσεων Αγω¬ 
γών Κακοδικίας για το έτος 2002. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 99 του Συντάγματος. 

β) Του άρθρου 2 παρ. 1 και 2 του Ν. 693/1977 (262 Α' 
όπως αντικαταστάθηκε από το άρθρο 38 του Ν. 2172/ 
1993 (207 Α'). 

2. Του υπ’ αριθμ. 32/2002 πρακτικό συνεδριάσεως της 
Ολομέλειας του Συμβουλίου της Επικράτειας σχετικά με 
την κλήρωση των μελών του Ειδικού Δικαστηρίου Εκδικά- 
σεως Αγωγών Κακοδικίας για το έτος 2002. 


Συγκροτούμε: Το Ειδικό Δικαστήριο προς εκδίκαση 
Αγωγών Κακοδικίας για το έτος 2002 το οποίο απαρτίζε¬ 
ται από τον Πρόεδρο του Συμβουλίου της Επικράτειας ως 
Πρόεδρο και από τα παρακάτω μέλη: 

Α. ΤΑΚΤΙΚΑ 

1. Ηλία Παπαγεωργίου, Σύμβουλο της Επικράτειας 

2. Δημήτριο Λινό, Αρεοπαγίτη 

3. Μιχαήλ Ζυμή, Σύμβουλο του Ελεγκτικού Συνεδρίου. 

4. α) Ευγενία Σαχπεκίδου 

β) Πέτρο Στάγκο, Καθηγητές της Νομικής Σχολής του 
Αριστοτελείου Πανεπιστημίου Θεσσαλονίκης 

5. α) Κωνσταντίνο Γραμμένο και 

β) Σωτήριο Πολύδωρα, Δικηγόρους, μέλη του Ανωτά- 
του Πειθαρχικού Συμβουλίου των Δικηγόρων. 

Β. ΑΝΑΠΛΗΡΩΜΑΤΙΚΑ 

1. α) Σοφοκλή Χαραλαμπίδη και β) Δημήτριο Μπριόλα, 
Συμβούλους της Επικράτειας 

2. α) Γεώργιο Χριστόφιλο και 

β) Γρηγόριο Φιλιππάτο, Αρεοπαγίτες 

3. α) Γεώργιο Κωνσταντά και β) Θεοχάρη Δημακόπου- 
λο, Συμβούλους του Ελεγκτικού Συνεδρίου. 

4. α) Ιωάννη Καράκωστα, Καθηγητή της Νομικής Σχο¬ 
λής του Εθνικού και Καποδιστριακού Πανεπιστημίου Αθη¬ 
νών β) Παναγιώτη Κορνηλάκη, Καθηγητή της Νομικής 
Σχολής του Αριστοτελείου Πανεπιστημίου Θεσσαλονίκης 
γ) Νικόλαο Σκανδάμη, Καθηγητή της Νομικής Σχολής του 
Εθνικού και Καποδιστριακού Πανεπιστημίου Αθηνών δ) 
Καλλιόπη Κούφα, Καθηγήτρια της Νομικής Σχολής του 
Αριστοτελείου Πανεπιστημίου Θεσσαλονίκης. 

5. α) Δημήτριο Κορφιάτη β) Νικόλαο Μαυρομάτη γ) Δη- 
μήτριο Ευαγγελάτο και δ) Ιωάννη Γουσέτη δικηγόρους, μέ¬ 
λη του Ανωτάτου Πειθαρχικού Συμβουλίου των Δικηγόρων. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 13 Μαρτίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ.: 1710 (10) 

Σύσταση - συγκρότηση Επιτροπής Παρακολούθησης του 
Προγράμματος «ΠΟΛΙΤΕΙΑ» στο Υπουργείο Μακεδο¬ 
νίας - Θράκης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 2880/2001 (Α 9) «Πρόγραμμα «ΠΟΛΙΤΕΙΑ» για 
τη μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις» και ειδικότερα της παρ. 4 
του άρθρου 2 αυτού. 

β) Της παρ. 18του άρθρου 18του Ν. 2503/1997 (Α 107) 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) Του Π.Δ. 331/2001 (Α221) «Οργανισμός Υπουργείου 
Μακεδονίας - Θράκης» 

2. Την απόφαση Υ 704/19.8.1988 (Β 575) του Πρωθυ¬ 
πουργού «Μετονομασία του Υπουργείου Βόρειας Ελλά¬ 
δας σε Υπουργείο Μακεδονίας - Θράκης». 

3. Την κοινή απόφαση ΔΙΔΙΜ/φ.5/2019/31.1.2002 (Β97) 

των Υπουργών Οικονομίας και Οικονομικών και Εσωτερι¬ 
κών Δημόσιας Διοίκησης και Αποκέντρωσης «Κανονισμός 
Εφαρμογής του Προγράμματος «ΠΟΛΙΤΕΙΑ». 

4. Την ανάγκη προώθησης του Προγράμματος «ΠΟΛΙ¬ 
ΤΕΙΑ» στο Υπουργείο Μακεδονίας - Θράκης, με τη λήψη 
όλων των αναγκαίων μέτρων, προκειμένου να καταστεί 
αποτελεσματική η εφαρμογή του Προγράμματος. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος Κρατικού Προϋπολογι¬ 
σμού, καθ'όσον η σχετική δαπάνη θα προκύψει με τον κα¬ 
θορισμό της αμοιβής ή αποζημίωσης των μελών της Επι¬ 
τροπής, που θα γίνει με την έκδοση της προβλεπόμενης 
στο τελευταίο εδάφιο της παρ. 18 του άρθρου 18 του Ν. 
2503/97 κοινής υπουργικής απόφασης, αποφασίζουμε: 

Α. Συστήνουμε - συγκροτούμε στο Υπουργείο Μακεδο¬ 
νίας - Θράκης Επιτροπή Παρακολούθησης του Προγράμ¬ 
ματος «ΠΟΛΙΤΕΙΑ» και ορίζουμε τα μέλη αυτής ως εξής: 

1. Γεώργιο Λυσαρίδη, Γενικό Γραμματέατου Υπουργεί¬ 
ου Μακεδονίας - Θράκης, Πρόεδρο. 

2. Σπύρο Μπέλλο, Διευθυντή Κοινωνικής - Πολιτιστικής 
Ανάπτυξης και Επικοινωνίας του ΥΜΑΘ, μέλος και συντο¬ 
νιστή. 

3. Γεώργιο Γεωργιάδη, Διευθυντή Περιφερειακής Ανα¬ 
πτυξιακής Πολιτικής του ΥΜΑΘ, μέλος. 

4. Αντώνιο Μπασούρη, Προϊστάμενο του Τμήματος Οι¬ 
κονομικών Υπηρεσιώντης Διεύθυνσης Διοικητικών και Οι¬ 
κονομικών Υπηρεσιών του ΥΜΑΘ, μέλος. 

5. Ευτυχία Γεωργιάδου, Προϊσταμένη του Τμήματος 
Μηχανοργάνωσης της Διεύθυνσης Διοικητικών και Οικο¬ 
νομικών Υπηρεσιών του ΥΜΑΘ, μέλος. 

6. Μαρία Ατσαλάκη, Προϊσταμένη του Τμήματος Πολιτι¬ 
στικής Ανάπτυξης της Διεύθυνσης Κοινωνικής - Πολιτι¬ 
στικής Ανάπτυξης και Επικοινωνίας του ΥΜΑΘ, μέλος. 

7. Θεοδότα Βόλτση, Ειδική Σύμβουλο του Υπουργού 
Μακεδονίας - Θράκης, μέλος. 

8. Δημήτριο Καρανταϊδη, Αγρονόμο - Τοπογράφο Μη¬ 
χανικό, υπάλληλο του ΝΠΔΔ με την Επωνυμία «Κέντρο 
Διαφύλαξης Αγιορείτικης Κληρονομιάς (ΚεΔΑΚ)», που 
εποπτεύεται από το ΥΜΑΘ, μέλος. 

Β. Για την υποστήριξη του έργου της Επιτροπής, συ¬ 
γκροτείται γραμματεία, η οποία αποτελείται από τους 
εξής: 

1. Ανδρομάχη Γερμιτσιώτου, Προϊσταμένη του Τμήμα¬ 
τος Διοίκησης Προσωπικού της Διεύθυνσης Διοικητικών 
και Οικονομικών Υπηρεσιών του ΥΜΑΘ, του κλάδου ΠΕ 
Διοικητικού - Οικονομικού, με βαθμό Α'. 

2. Θεοφάνιά Κλεανθίδου, υπάλληλο του κλάδου ΠΕ Δι¬ 
οικητικού - Οικονομικού της Διεύθυνσης Διοικητικών και 
Οικονομικών Υπηρεσιών του ΥΜΑΘ, με βαθμό Α'. 

3. Άννα Τσαρούχα- Μαρτσίδου, υπάλληλο του κλάδου 
ΠΕ Διοικητικού - Οικονομικού της Διεύθυνσης Διοικητι¬ 
κών και Οικονομικών Υπηρεσιών του ΥΜΑΘ, με βαθμό Α'. 

Γ. Η Επιτροπή Παρακολούθησης είναι αρμόδια για: 


Την κατάρτιση του Κεντρικού Επιχειρησιακού Προ¬ 
γράμματος «ΠΟΛΙΤΕΙΑ» του Υπουργείου Μακεδονίας - 
Θράκης και του εποπτευομένου από αυτό ΝΠΔΔ με την 
Επωνυμία «Κέντρο Διαφύλαξης Αγιορείτικης Κληρονο¬ 
μιάς (ΚεΔΑΚ)». 

Την ένταξη και απένταξη των έργων ή ενεργειών που 
χρηματοδοτούνται από το Πρόγραμμα στα μέτρα του 
Προγράμματος «ΠΟΛΙΤΕΙΑ». 

Την παρακολούθηση και τον έλεγχο της εκτέλεσης και 
ολοκλήρωσης του Κεντρικού Επιχειρησιακού Προγράμ¬ 
ματος «ΠΟΛΙΤΕΙΑ» του Υπουργείου Μακεδονίας - Θράκης 
και του ΚεΔΑΚ. 

Αναλυτικά οι αρμοδιότητες του Προέδρου της Επιτρο¬ 
πής Παρακολούθησης και της Γραμματείας αυτής, κα¬ 
θώς επίσης οι συνεδριάσεις της Επιτροπής και η διαδικα¬ 
σία λήψης αποφάσεων και γενικά ο τρόπος λειτουργίας 
της καθορίζονται από τις διατάξεις του άρθρου 6 του Κα¬ 
νονισμού Εφαρμογής του Προγράμματος «ΠΟΛΙΤΕΙΑ 
(κοινή απόφαση ΔΙΔΙΜ/φ.5/2019/31.1.2002 - Β 97, των 
Υπουργών Οικονομίας και Οικονομικών και Εσωτερικών 
Δημόσιας Διοίκησης και Αποκέντρωσης). 

Δ. Η ανωτέρω Επιτροπή λειτουργεί για όσο χρόνο διαρ- 
κείτο Πρόγραμμα «ΠΟΛΙΤΕΙΑ». 

Ε. Η αποζημίωση του Προέδρου, των μελών και των 
γραμματέων αυτής θα καθοριστεί με κοινή απόφαση των 
Υπουργών Οικονομίας και Οικονομικών και Εσωτερικών 
Δημόσιας Διοίκησης και Αποκέντρωσης. 

ΣΤ. Από τη δημοσίευση της απόφασης αυτής στην Εφη¬ 
μερίδα της Κυβέρνησης, καταργείται η κοινή απόφαση 
7285/11.10.2001 (Β 1348) των Υπουργών Εσωτερικών Δη¬ 
μόσιας Διοίκησης και Αποκέντρωσης και Μακεδονίας - 
Θράκης, που αναφέρεται στο ίδιο θέμα. 

Η απόφαση αυτή να δημοσιευτεί στην Εφημερίδα της 
Κυβερνήσεως (τεύχος Β'). 

Θεσσαλονίκη, 13 Μαρτίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΜΑΚΕΔΟΝΙΑΣ - ΘΡΑΚΗΣ 

ΚΩΣΤΑΣ ΣΚΑΝΔΑΛΙΔΗΣ ΓΕΩΡΓΙΟΣ ΠΑΣΧΑΛΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 636/24.1.2002 απόφαση του Προέδρου του ΤΕΙ Λά¬ 
ρισας που δημοσιεύθηκε στο ΦΕΚ 144/12.2.2002 τ. Β' 
επκρέρεται η πιο κάτω διόρθωση: Στη σελ. 1515, στή¬ 
λη 2η μετά τη φράση: ΣΧΟΛΗ ΔΙΟΙΚΗΣΗΣ ΚΑΙ ΟΙΚΟ¬ 
ΝΟΜΙΑΣ, διορθώνεται από το λανθασμένο «Τμήμα Λο¬ 
γιστικής θέση μία (10), στο ορθό: «Τμήμα Λογιστικής 
θέση μία (1). 

(Από το Εθνικό Τυπογραφείο) 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































